Μαρία της Βουργουνδίας

Η Μαρία της Βουργουνδίας (Γαλ. : Marie de Bourgogne, Βρυξέλλες, 13 Φεβρουαρίου 1457 - 27 Μαρτίου 1482), δούκισσα της Βουργουνδίας και κυβερνήτης των Κάτω Χωρών (1477 - 1482) ήταν κόρη και κληρονόμος του Καρόλου του Ισχυρού και της δεύτερης συζύγου του Ισαβέλλας των Βουρβόνων. Κληρονόμησε τον πατέρα της ο οποίος σκοτώθηκε στην μάχη της Νανσύ στις 5 Ιανουαρίου 1477. https://en.wikipedia.org/wiki/Battle_of_Nancy Είχε τεράστιες εκτάσεις και περιουσία υπό την κατοχή της γι'αυτό πήρε το προσωνύμιο «Μαρία η πλούσια». Ο σύγχρονος ιστορικός Γεώργιος Σαστελλαίν αναφέρει ότι η γέννηση της συνοδεύτηκε με ένα δυνατό αστραπόβροντο την ώρα που ο ουρανός ήταν καθαρός ενώ ο νονός της Λουδοβίκος, δελφίνος της Γαλλίας βρισκόταν εξόριστος στην Βουργουνδία. Τα συναισθήματα για την γέννηση της ήταν ανάμεικτη, ο παππούς της Φίλιππος ο Καλός ήταν τόσο δυσαρεστημένος επειδή ήταν κόρη που δεν παραβρέθηκε ούτε στην βάπτιση της, η γιαγιά της αντίθετα Ισαβέλλα της Πορτογαλίας ήταν ενθουσιασμένη με την εγγονή της.

 Ο παππούς της Φίλιππος Γ΄ δούκας της Βουργουνδίας πέθανε (1467), τον διαδέχθηκε ο πατέρας της ο οποίος δεν είχε αποκτήσει γιους και έγινε η Μαρία η κληρονόμος του με αποτέλεσμα να γίνει η πιο περιζήτητη νύφη στην Ευρώπη εκείνη την εποχή. Η πρώτη πρόταση έγινε από τον πατέρα της όταν ήταν 5 ετών με τον μελλοντικό Φερδινάνδο Β΄ της Αραγωνίας, αργότερα έγινε πρόταση από τον Κάρολο, δούκα του Μπερρύ νεώτερο αδελφό του Λουδοβίκου ΙΑ΄ της Γαλλίας που ενοχλήθηκε έντονα επειδή ο πάπας δεν του έδινε την απαιτούμενη απαλλαγή λόγω συγγένειας. Ο πατέρας της Μαρίας πέθανε και αυτός σε μάχη στις 5 Ιανουαρίου 1477, ο βασιλιάς Λουδοβίκος ΙΑ΄ της Γαλλίας βρήκε τότε την ευκαιρία να κυριεύσει τις περιοχές του Φρανς-Κοντέ, της Πικαρδίας και του Αρτουά. Ο βασιλιάς ζήτησε επίσημα την Μαρία σαν νύφη για λογαριασμό του 7χρονου γιου του δελφίνου Καρόλου αλλά οι παράλογες απαιτήσεις του όπως να προσαρτήσει τις περιοχές της στο Γαλλικό στέμμα ανάγκασαν τους απεσταλμένους να απορρίψουν τις προτάσεις.Η Μαρία κλήθηκε στις 10 Φεβρουαρίου 1477 στην Γάνδη να υπογράψει ένα καταστατικό δικαιωμάτων το οποίο θα της επέτρεπε να είναι κληρονόμος του πατέρα της, το καταστατικό αφορούσε τα δικαιώματα των πόλεων της Φλάνδρας, της Βραβάντης, του Αινώ και της Βουργουνδίας που είχαν καταπατηθεί από τον πατέρα της και τον παππού της. Το Κοινοβούλιο ο του Μισελέν που είχε ιδρυθεί από τον πατέρα της Κάρολο τον Ισχυρό (1470) αντικαταστάθηκε από το Κοινοβούλιο των Παρισίων, δεν θα μπορούσαν να κηρυχθούν νέοι πόλεμοι ούτε να μπουν νέοι φόροι χωρίς την σύμφωνη γνώμη των επαρχιών. Οι κάτοικοι των Κάτω Χωρών μισούσαν τόσο πολύ το παλιό καθεστώς που δυο από τους συμβούλους του πατέρα της εκτελέστηκαν όταν αποκαλύφτηκε οτι συνομωτούσαν με τον βασιλιά της Γαλλίας. Όταν ο βασιλιάς Λουδοβίκος ΙΑ΄ της Γαλλίας απέκτησε διάδοχο τον μελλοντικό Κάρολο Η΄ της Γαλλίας (1470) αναζήτησε να τον παντρέψει με την Μαρία αλλά ήταν 13 χρόνια μεγαλύτερη του. Ο πιθανότερος υποψήφιος για γαμπρός της ήταν ο Νικόλαος Α΄ του Ανζού που ήταν λίγα χρόνια μεγαλύτερος της και κυβερνούσε την Λωρραίνη μια περιοχή γειτονική με την Βουργουνδία αλλά τα σχέδια σταμάτησαν όταν πέθανε μάλλον από δηλητηρίαση το 1473.https://en.wikipedia.org/wiki/Nicholas_I,_Duke_of_Lorraine Η Μαρία της Βουργουνδίας ανάμεσα στους υπόλοιπους μνηστήρες της επέλεξε τον αρχιδούκα Μαξιμιλιανό των Αψβούργων τον μελλοντικό αυτοκράτορα Μαξιμιλιανό Α΄. Ο γάμος πραγματοποιήθηκε στις 16 Αυγούστου 1477 στην Γάνδη. Ο γάμος της Μαρίας με τον Μαξιμιλιανό οδήγησε σε διαμάχες ανάμεσα στους Καπέτιδες και τους Αψβούργους που κράτησαν δυο αιώνες και κορυφώθηκαν με τον Πόλεμο της Ισπανικής διαδοχής την περίοδο 1701-1714. Η Μαρία αγαπούσε ιδιαίτερα την ιππασία, όπου πραγματοποιούσε συχνά το άθλημα μαζί με τον σύζυγό της Μαξιμιλιανό· σε μία από τις διαδρομές κοντά στο κάστρο του Ουίζνενταλ το άλογο της σκόνταψε· η Μαρία έπεσε σε ένα χαντάκι και έσπασε την σπονδυλική της στήλη· απεβίωσε λίγες εβδομάδες αργότερα από τα τραύματα. Τάφηκε στην εκκλησία της Παρθένου στο Μπρυζ στις 3 Απριλίου 1482. Η δίχρονη κόρη της Μαργαρίτα της Αυστρίας στάλθηκε στον Γάλλο βασιλιά Λουδοβίκο ΙΑ΄, για να παντρευτεί τον δελφίνο Κάρολο, επειδή υπήρχε φόβος για επίθεση στις περιοχές της. Ο Λουδοβίκος ΙΑ΄ σύντομα ξεκίνησε τις εχθροπραξίες με τον Μαξιμιλιανό Α΄· τον πίεσε να υπογράψει την Συνθήκη του Αρράς (1482), σύμφωνα με την οποία οι κομητείες Φρανς-Κοντέ και Αρτουά πέρασαν στο Γαλλικό στέμμα, μέχρι την εποχή που κλείστηκε ειρήνη με την Συνθήκη του Σενλί (1493). Ο γάμος της Μαρίας με τον Μαξιμιλιανό Α΄ των Αψβούργων θα αποδειχτεί καταστροφικός για το Γαλλικό στέμμα, λόγω των συγκρούσεων που θα φέρει αργότερα με την Ισπανία και την Αγία Ρωμαϊκή Αυτοκρατορία. Παντρεύτηκε το 1477 τον Μαξιμιλιανό Α΄ των Αψβούργων αρχιδούκα της Αυστρίας και βασιλιά της Γερμανίας και είχε τέκνα: Φίλιππος Α΄ 1478-1506, βασιλιάς της Καστίλης από τον γάμο του με την Ιωάννα των Τραστάμαρα βασίλισσα της Καστίλης. Μαργαρίτα 1480-1530, παντρεύτηκε πρώτα τον Ιωάννη των Τραστάμαρα πρίγκιπα της Γκιρόνα & των Αστουριών και μετά τον Φιλιβέρτο Β΄ δούκα της Σαβοΐας. Charles W. Ingrao, The Habsburg Monarchy, 1618–1815, (Cambridge University Press, 2000) Chisholm, Hugh, ed. (1911). "article name needed". Encyclop?dia Britannica (11th ed.). Cambridge University Press. Heimann, Heinz-Dieter. Die Habsburger: Dynastie und Kaiserreiche. Paul Murray Kendall, Louis XI, (W.W.Norton Co. Inc, 1971) Vaughan, Richard, Charles the Bold: the last Valois Duke of Burgundy, (Boydell Press, 2004)https://en.wikipedia.org/wiki/Battle_of_Nancy